Als Gründigszit vo dr Stadt gelte allerdings d spöte 1890er Joor. 1897 isch gmeinsam vum Land Bade un em Kanton Aargau s erschti Flusschraftwerch vo Europa baut worre. Doodurch hen sich verschidni schwiizer Induschtrie (vorallem Alu un Chemi) bi Rhyfälde niidergloo un dr Weiler isch als Arbeitersiidlig erwiiteret worre. Zume d Arbeiter unterbringe sin zum Byspil d  sognannte "chemischi Hüüser" baut worre, wo i de 1960er Joor schliessli abgrisse worre sin. Scho vorem Bau vum Chraftwerch het sich allerdings scho Induschtri, vorallem d Siideweberei (1972 stillgleit un i de 1990er abgrisse) vunere Zürcher Firma. Vo de über 300 Arbeiter vo de Siideweberei sin Dreivirtel Fraue gsi. Bim Ussbau vo dr Induschtri het dr Emil Rathenau, dr Vater vum Walther Rathenau e grossi Roll gspiilt.